સ્પોર્ટ્સ ડેસ્ક: ભારતીય ક્રિકેટ કેપ્ટન વિરાટ કોહલી ત્રણેય ફોર્મેટમાં સર્વશ્રેષ્ઠ બેટ્સમેન છે. જોકે, વિરાટ કોહલીની કરિયર વિવાદમાં પણ રહી છે. જેમાં સૌથી મોટુ 'ફિંગરગેટ' છે, જે 2012માં ઓસ્ટ્રેલિયા પ્રવાસ દરમિયાન થઇ હતી. વિરાટ કોહલીએ એક ગ્રુપના સભ્યોને પોતાના હાથની વચ્ચેની આંગળી બતાવી હતી, જે કેમેરામાં કેદ થઇ ગઇ હતી. તે સમયે કોહલી બાઉન્ડ્રી લાઇન પર ઉભો હતો. તે બાદ જ્યારે માઇકલ ક્લાર્કે બાઉન્ડ્રી લાઇનની તરફ શોટ ફટકાર્યો ત્યારે તેને રોકવાના ચક્કરમાં વિરાટ કોહલી કેમેરામેન સાથે પણ ટકરાઇ ગયો હતો.